Εμβόλια έναντι SARS-CoV-2: Ανοσιακή απόκριση υγειονομικού προσωπικού
Creators: name: Κοντοπούλου, Κωνσταντίνα Ευθυμίου
Publisher: name: Aristotle University of Thessaloniki
Year: 2023
Subjects: Εμβόλια
SARS-CoV-2
Ανοσιακή απόκριση
Vaccines
Immune response

description: Περίληψη Τα εμβόλια αποτελούν μία από τις σημαντικότερες ανακαλύψεις στην Ιατρική και μία από τις πιο αποτελεσματικές παρεμβάσεις στην προάσπιση της δημόσιας υγείας παγκοσμίως. Σκοπός:1) Γενική περιγραφή περί λειτουργίας, παρασκευής και οφέλους των εμβολίων και περιγραφή των εμβολίων έναντι του SARS-CoV-2. 2) Ειδικό μέρος: η μελέτη της ανοσιακής απόκρισης υγειονομικού προσωπικού που εμβολιάστηκε έναντι του SARS-CoV-2. Υλικό-Μέθοδοι: Το υλικό αποτέλεσαν 425 εργαζόμενοι στο νοσοκομείο Θεσσαλονίκης Γ.Γεννηματάς οι οποίοι έλαβαν την πρώτη δόση του εμβολίου Pfizer–BioNTech BNT162b2, κατά το χρονικό διάστημα από 04-01-2021 έως και 07-01-2021.Πρόκειται για μια προοπτική μελέτη κοόρτης, κατά την οποία πραγματοποιήθηκε ποσοτικός προσδιορισμός εξουδετερωτικών αντισωμάτων, με τη μέθοδο SARS-CoV-2 IgG II Quant στον αναλυτή ARCHITECT i System, σε τέσσερεις διαφορετικές χρονικές στιγμές::α) 2 εβδομάδες μετά την 1η δόση, β) δύο εβδομάδες μετά τη 2η δόση, γ) 6 μήνες μετά τη 2η δόση, και δ) 1 μήνα μετά την 3η δόση του εμβολίου. Συγκεκριμένα, 425 άτομα συμμετείχαν στη μέτρηση μετά την 1η δόση, 401 άτομα, μετά τη 2η δόση, 252 άτομα 6 μήνες μετά την 2η δόση και 129 άτομα, ένα μήνα μετά την 3η δόση. Αποτελέσματα: Τα στοιχεία που παρέχονται από τη μελέτη της ανοσιακής απόκρισης μετά την 1η δόση, υποστηρίζουν την ισχυρή ανοσογονική απόκριση του εμβολίου BNT162b2 mRNA Covid-19, όπου 92,2 % των συμμετεχόντων στη μελέτη μας, παρουσίασε αύξηση του τίτλου των αντισωμάτων 14 ημέρες μετά τον εμβολιασμό. Σχετικά από τα αποτελέσματά μας μετά τη 2η δόση, τα ευρήματά μας επιβεβαιώνουν την ισχυρή ανοσογονικότητα που προκαλείται από το BNT162b2 στο ευρύ φάσμα ηλικιών που περιλαμβάνεται σε αυτή τη μελέτη (20-67), υποδηλώνοντας ότι η έγκαιρη χορήγηση της δεύτερης δόσης μεγιστοποιεί το ανοσογονικό δυναμικό του εμβολίου. Όσον αφορά την 3η φάση της μελέτης μας, που αφορούσε τον προσδιορισμό αντισωμάτων στο δείγμα μας, 6 μήνες μετά τη δεύτερη δόση, αναδείξαμε ότι παρά τη σημαντική μείωση των τίτλων των ειδικών για την RBD ΙgG αντισωμάτων μέσα σε διάστημα 6 μηνών, αυτά τα επίπεδα παρέμειναν σε ικανοποιητικά επίπεδα καθώς τα IgG αντισώματα εξακολουθούσαν να ανιχνεύονται σε όλα τα δείγματα ορού των συμμετεχόντων.Τέλος, όσον αφορά τη χορήγηση 3ης δόσης, σε άτομα που είχαν εμβολιαστεί 9 μήνες νωρίτερα με το ίδιο εμβόλιο, ο εμβολιασμός με την αναμνηστικό τρίτη δόση προκάλεσε υψηλότερους τίτλους αντισωμάτων anti-S1 RBD σε σχέση με τους τίτλους που παρατηρήθηκαν μετά το αρχικό εμβολιαστικό πρόγραμμα, υποδηλώνοντας ότι η ανοσολογική μνήμη ενεργοποιήθηκε από την χορήγηση της 3ης δόσης BNT162b2. Συμπεράσματα:Η μελέτη μας, που αφορούσε την προοπτική παρακολούθηση της ανοσιακής απόκρισης των εμβολιασμένων, από την χορήγηση της 1ης δόσης μέχρι και σήμερα συνέβαλε ουσιαστικά σε αυτό το πεδίο της ερευνητικής δραστηριότητας, με άμεσα και εξαιρετικά χρήσιμα συμπεράσματα για την αποτελεσματικότητα αλλά και την ασφάλεια των εμβολίων, στην παγκόσμια ιατρική κοινότητα. Το πιο χρήσιμο συμπέρασμα από όλα τα στάδια της μελέτης μας ήταν ότι όλες οι δόσεις του εμβολίου προκάλεσαν ισχυρή ανοσιακή απόκριση, παρέχοντας προστασία έναντι της σοβαρής νόσησης και της ανάγκης για νοσηλεία. Τα εμβόλια έναντι SARS-CoV-2 αποτέλεσαν το κυριότερο όπλο για την περιορισμό και την αναχαίτησης της πρωτόγνωρης πανδημίας COVID-19 που διανύουμε και σίγουρα θα αλλάξουν ριζικά το μέλλον της Επιστήμης των εμβολίων.
description: Vaccines are one of the most important discoveries in medicine and one of the most effective interventions in the defense of public health worldwide. Purpose: 1) General description of vaccines function, preparation and benefits- Covid-19 vaccines specification. 2) Special part: The measurement of antibody titers at specific intervals after vaccination Material-Methods: Our study population encompassed 425 Greek healthcare workers, at the Thessaloniki G. Gennimatas hospital who received the first dose of the Pfizer-BioNTech BNT162b2 vaccine, during the period from 01-04-2021 to 01-07-2021. This is a perspective cohort study, in which a quantitative determination of neutralizing antibodies was performed, using the SARS-CoV-2 IgG II Quant assay on the ARCHITECT i System, at four different time points:: a) 2 weeks after the 1st dose, b) two weeks after the 2nd dose, c) 6 months after the 2nd dose, and d) 1 month after the 3rd dose of the vaccine. Specifically, 425 people participated in the measurement after the 1st dose, 401 people, after the 2nd dose, 252 people 6 months after the 2nd dose and 129 subjects, one month after the 3rd dose. Results: Evidence provided by the study after the 1st dose, supports the strong immunogenic response of the BNT162b2 mRNA Covid-19 vaccine, where 92.2 % of our study participants showed an increase in antibody titers 14 days after vaccination. Regarding our results after the 2nd dose, our findings confirm the strong immunogenicity induced by BNT162b2 in the wide age range included in this study (20-67), suggesting that the early administration of the second dose maximizes the immunogenic potential of the vaccine. Concerning the 3rd phase of our study, which involved the determination of antibodies, 6 months after the second dose, we showed that despite a significant decrease in the titers of RBD-specific IgG antibodies within a period of 6 months, these levels remained at satisfactory levels as IgG antibodies were still detectable in all participants' serum samples. Finally, regarding the administration of the 3rd dose, in subjects who had been vaccinated 9 months earlier with the same vaccine, vaccination with the third dose booster induced higher anti-S1 RBD antibody titers than those observed after the initial vaccination schedule, indicating that immune memory was activated by administration of the 3rd dose of BNT162b2. Conclusions: Our study, which concerned the prospective monitoring of the immune response of the vaccinated, from the administration of the 1st dose until today, contributed substantially to this field of research activity, with immediate and extremely useful conclusions on the effectiveness and safety of Covid-19 vaccines, to the global medical community. The most useful conclusion from all stages of our study, was that all doses of Covid-19 vaccines, induced a strong immune response, providing protection against severe disease and the need for hospitalization. Vaccines against SARS-CoV-2 have been the main weapon in containing and intercepting the unprecedented COVID-19 pandemic we are going through and will certainly fundamentally change the future of vaccine science.